Diari Oficial de la Generalitat Valenciana


Sumari del DOGV 6835, del 07-08-2012 (2012/7241)

Notificació de la sentència dictada en el procediment ordinari número 1095/2010.
--------------------------------------------------------------------------------

### Dades del document

Número de DOGV
:   6835

Data del DOGV
:   07-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7241


Organisme emissor
:   Jutjat de Primera Instància i Instrucció Número 1 de Catarroja

Tipus de document
:   Edicte

Notificació de la sentència dictada en el procediment ordinari número 1095/2010. [2012/7241]  
Procediment ordinari 001095/2010  
De: Caixa d'Estalvis de València Castelló i Alacant Bancaixa.   
Procurador: Ignacio Zaballos Tormo.  
Contra: Dionisio Navarro García.   
Procurador/a: -  
En este procediment ordinari número 1095/2010 seguit a instància de Caixa d'Estalvis de València Castelló i Alacant Bancaixa davant de Dionisio Navarro García s'ha dictat la sentència, que literalment diu el següent:   
«Sentència número 28/2012   
Catarroja, 26 de juny de 2012   
Jutge: Manuel Ortiz Romaní.   
Procediment: juí ordinari 1095/2010.  
Demandant: Caixa d'Estalvis de València Castelló i Alacant Bancaixa.  
Procurador: Ignacio Zaballos Tormo.  
Lletrat: Enrique Vallbona Sánchez de León.  
Demandats: Dionisio Navarro García.   
Rebel.  
Objecte del juí: liquidació contracte de targeta de crèdit.   
Fets   
Primer. L'entitat Bancaixa, a través de la seua representació processal, va presentar, el dia 27 d'octubre de 2010, demanda de juí ordinari contra Dionisio Navarro García, que va ser admesa per decret de 23 de novembre del mateix any.   
L'origen de la demanda es troba en el contracte per a expedició de targeta Visa, modalitat Visa Free, subscrit per ambdós parts, el 20 d'agost de 2007, amb un interés de demora del 19,20% anual, i una comissió per impagament de quotes de 20 euros, a més de les comissions per emissió i renovació, així com de disposicions en efectiu, devent el demandat, a data 1 de juliol de 2009, la quantitat total de 10.488,85 euros.   
Segon. Emplaçat el demandat perquè contestara a la demanda, per mitjà d'edictes, va deixar transcórrer el termini legal sense fer-ho, per la qual cosa se li va declarar en situació de rebel·lia processal per mitjà de diligència d'ordenació de 29 de març de 2012, convocant les parts a la realització de l'audiència prèvia el dia 26 de juny de 2012.   
Arribada la data assenyalada, va comparéixer només la part actora, qui va proposar únicament, com a prova, la reproducció dels documents acompanyats a l'escrit de demanda, per això de conformitat amb l'article 429.8 de la Llei d'Enjudiciament Civil, es va declarar el pleit vist per a sentència, sense prèvia celebració de juí.   
Tercer. Fets provats:   
1. El dia 20 d'agost de 2007, Dionisio Navarro García va subscriure amb l'entitat Caixa d'Estalvis de València, Castelló i Alacant, un contracte per a expedició de targeta de crèdit Visa, modalitat Visa Free, amb un límit de crèdit de 9.000 euros, interés de demora del 19,20% i una comissió d'impagament de 20 euros.   
2. El dia 1 de juliol de 2009, el compte de targeta de crèdit Visa Free número 2077/223/71/366343241, de la sucursal de Benetússer de l'esmentada entitat, oberta a nom del demandat, reflectia un saldo deutor de 10.488,85 euros.   
Fonament de dret:   
Primer. Pretensions de les parts   
La part actora sol·licita el pronunciament d'una sentència estimatòria de la demanda, condemnant al demandat a l'abonament de la quantitat deguda, més els interessos pactats i les costes, al no haver satisfet les quantitats reflectides en el compte vinculat a la targeta de crèdit.  
Considere, basant-me en els distints documents aportats per la part demandant, que, al no haver sigut impugnats per la contrapart, fan prova plena en el procés, a l'empara de l'article 326 de la Llei d'Enjudiciament Civil, que el demandat devia efectivament, a dia 1 de juliol de 2009, a l'entitat actora la quantitat reclamada per esta en la demanda, que reunix els requisits de liquiditat, determinació i exigibilitat, per la qual cosa la conseqüència no pot ser una altra que l'estimació íntegra de la demanda, i la condemna de Dionisio Navarro García a abonar a l'entitat Caixa d'Estalvis del Mediterrani la suma de 10.488,85 euros, més els interessos pactats des de el dia de tancament del compte, 1 de juliol de 2009.   
En efecte, tots els fets que he estimat provats es desprenen dels documents aportats per la part actora, que acrediten la subscripció del contracte (document 1), la situació del compte i les distintes disposicions d'efectiu realitzades pel demandat (document 3), així com el saldo del compte favorable a l'entitat bancària en el moment del tancament d'esta (document 2).   
Segon. Costes   
Al ser total l'estimació de les pretensions de l'actor, d'acord amb l'article 394 de la Llei d'Enjudiciament Civil, correspon la imposició de costes al demandat.   
Dispositiva   
Estime íntegrament la demanda presentada per la representació processal de l'entitat Caixa d'Estalvis de València, Castelló i Alacant, i condemne Dionisio Navarro García a abonar a la demandant la quantitat de 10.488,85 euros, més els interessos moratoris pactats des del dia 1 de juliol de 2009 i les costes.   
Comuniqueu la present resolució a les parts, fent-los saber que no és ferma, i que contra esta es pot interposar recurs d'apel·lació en el termini de 20 dies, davant d'este Jutjat, que haurà de substanciar-se i resoldre's per l'Audiència Provincial de València, d'acord amb el que disposen els articles. 458 i següents de la Llei d'Enjudiciament Civil.  
  
Ho pronuncie, mane i firme».  
Publicació. En el mateix dia ha sigut llegida i publicada l'anterior sentència pel. magistrat jutge que la subscriu al celebrar audiència pública. En done fe.   
I atés que el demandat Dionisio Navarro García, es troba en parador ignorat, expedisc este edicte a fi que li valga de notificació de forma deguda.   
  
Catarroja, 5 de juliol de 2012.- La secretària judicial: Elena Agustí Pons.